**Nimic**

*Lucia Stefanovici*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nimic nu se compară cu

siguranţa copilăriei,

cu certitudinea unui copil.

Nimic nu se compară cu

nepriceperea tinereţii,

cu dorinţa de a fi.

Nimic nu se compară cu

vârtejul maturităţii

cu ale sale de toate şi

nimic.

Nimic nu se compară cu

ezitarea bătrânului

cu timiditatea bătrâneţii.

Nimic nu se compară

cu un urlet ce tace.

Nimic. Tăcerea e însăşi un urlet.

Mut.

Nimic nu se compară cu lacrima vieţii.

Nimic nu se compară cu

nimic.